钦定古今图书集成/理学汇编/学行典/第201卷 > 黄衷赤
## 钦定古今图书集成/理学汇编/学行典/第201卷 > 黄衷赤

按《宜兴县志》：“黄衷赤，字元初。家贫，笃于孝友。幼时就
里塾，父母以肉羹饷之，辄愀然不乐，知父母不能食
也。既为诸生有声，得脯资以膳父母。天启辛酉拔贡，
甲子举于乡。崇祯中，署高邮学正。稍积俸薪，谋𫗴粥
之田，悉以分其伯仲。曰：‘吾岂先妻子而后兄弟哉’！历
官南京国子学录，兵部主事。江南既溃，遁迹深山，邑”
人高其行，虽无藉少年，亦闻其名而敬之。